মুহাম্মদ দাউদ খান
মুহাম্মদ দাউদ খান (১৮ জুলাই ১৯০৯ – ২৮ এপ্রিল ১৯৭৮) ছিলেন আফগানিস্তানের প্রধানমন্ত্রী। তিনি ১৯৫৩ সাল থেকে ১৯৬৩ সাল পর্যন্ত দায়িত্বপালন করেছেন। ১৯৭৩ সালে তিনি বাদশাহ মুহাম্মদ জহির শাহকে উৎখাতের মাধ্যমে রাজতন্ত্র বিলুপ্ত করেন এবং আফগানিস্তানের রাষ্ট্রপতি হন। ১৯৭৮ সালে পিপল'স ডেমোক্রেটিক পার্টি অব আফগানিস্তানের (পিডিপিএ) নেতৃত্বে সংঘটিত সাওর বিপ্লবের সময় নিহত হওয়ার পূর্ব পর্যন্ত তিনি রাষ্ট্রপতি ছিলেন।
আফগানিস্তান প্রজাতন্ত্র
আফগানিস্তান প্রজাতন্ত্র (, '; , ') প্রথম আফগান প্রজাতন্ত্র ছিল। ১৯৭৩ সালে মুহাম্মদ দাউদ খান রক্তপাতহীন এক অভ্যুত্থানের মাধ্যমে আফগানিস্তানের বাদশাহ মুহাম্মদ জহির শাহকে ক্ষমতাচ্যুত করার পর এই প্রজাতন্ত্র গঠিত হয়। দাউদ খান প্রগতিশীল রাজনীতিবিদ হিসেবে পরিচিত ছিলেন। তিনি সোভিয়েত ইউনিয়ন ও যুক্তরাষ্ট্রের সহায়তায় আফগানিস্তানকে আধুনিক করতে চেয়েছিলেন।